**A történeti települések integrált örökségének fejlesztése - tematika**

* Kód: KPVK5
* Szemeszter: 4
* Kreditszám: 2
* Órák száma (ea/gy/lab): 2/0/0
* Konzultációk száma: 4
* Számonkérés módja: kollokvium (szóbeli)
* Előfeltételek: -
* (Feltételezett tudásanyag: Általános építészettörténeti ismeretek)
* Tantárgy felelős: Szabó Éva dr.
* Tantárgy koordinátor: Szabó Éva dr.

**Rövid leírás:**

Az integrált örökségvédelem történetének, elveinek, módszereinek megismerése magyarországi és nemzetközi kitekintésben. A településrehabilitáció alapfogalmainak, a rehabilitáció típusainak, finanszírozásának, megvalósíthatóságának megismerése. A tantárgy áttekinti a kulturális örökségről való gondolkodás történetét, a kulturális örökség védelmének technikáit, nemzetközi gyakorlatát, a kulturális örökség védelmének hazai szervezetrendszerét; a kulturális örökség védelmének technikáit, nemzetközi gyakorlatát, a kulturális örökség védelmének hazai szervezetrendszerét.

**Tartalom**:

Az értékvédelem lehetőségei a településfejlesztés tükrében. Az integrált örökségvédelem törvényi, intézményi, igazgatási háttere és eszközrendszere. Rehabilitáció, rekonstrukció, revitalizáció. Városi karták ajánlásai a városrehabilitációs tervezéshez: magyarországi és külföldi példák bemutatása. Típusok ismertetése. Finanszírozás, akcióterv, a megvalósulás folyamata. Az integrált örökségvédelem új lehetőségeinek megismerése és működtetése. Az országos védelmi kategóriák rendszere, a helyi védelem. A helyi értékvédelem lehetőségei rendezési tervek szemszögéből. A helyi értékvédelem és a annak települési közösségben való tudatosítása.

**Általános követelmények:**

Az előadásokon a kreditrendszerű TVSZ előírása szerinti részvétel. A kiadott feladatok határidőre való leadása, és elfogadtatása. A vizsgaidőszakban meghirdetett időpontokban a hallgató szóbeli vizsga keretében számol be a félév során megszerzett ismeretanyagból.

**Cél:**

A tantárgy elvégzése után a hallgatók képesek lesznek a kulturális örökség védelmére vonatkozó elméleti és gyakorlati ismeretek alkalmazására, fejleszti absztrakciós és motivációs készségüket, a kritikai attitűd formálódását.

**Módszer:**

Előadás ill. tanulmányi kirándulás keretében esettanulmányok bemutatása, egyéni feladatok készítése, prezentáció, tanulmány bemutatása.

**Irodalom:**

**Kötelező irodalom:**

Órai kiadott anyagok

253/1997. (XII. 20.) Korm. rendelet az országos településrendezési és építési követelményekről – kijelölt fejezetei

2001. évi LXIV. törvény a kulturális örökség védelméről – kijelölt fejezetei

314/2012. (XI. 8.) Korm. rendelet a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről – kijelölt fejezetei

**Ajánlott irodalom:**

Dr. Tóth Zoltán: Az épített örökség védelme. - egyetemi jegyzet, PTE Műszaki Kar. 2007

Mezős Tamás: Műemlékvédelem - egyetemi jegyzet, BME, Építészettörténeti és Műemléki Tanszék 2001

Útmutató épített tárgyi örökségünk megóvásához, szerk: Káldi Gyula és Várallyay Réka, KÖH-Teleki László Alapítvány, Bp. 2004

**Követelmények, pótlások:**

Feladat: Kiadott témában tanulmány (min. 10 oldal), prezentáció (min. 25 dia) készítése és bemutatása, maximum 20 percben.

Értékelés: A feladat megfelelő szintű (min. jó) elkészítése esetén jegymegajánlás lehetséges.

Beadási határidő: 4. konzultációs alkalom. Pótlás – vizsgaidőszak 1. hetének végéig.

**Program - Tematika**

|  |  |
| --- | --- |
|  |  |
| 3. hét | A településrehabilitáció alapfogalmai, típusai, finanszírozása, megvalósíthatósága. Akcióterv, hasznosítás, marketing. **Egyéni feladat kiadása.** |
| 5. hét | Az integrált örökségvédelem elve, módszerei. Településfejlesztési, településrendezési eszközök. A helyi értékvédelem lehetőségei. Magyarországi helyreállítási, rehabilitációs, revitalizációs példák bemutatása, elemzése. **Feladat konzultációja.** |
| 7. hét | A városok morfológiai változása. Nemzetközi városrehabilitációs példák bemutatása, elemzése. **Feladat konzultációja.** |
| 11. hét | Pécsi rehabilitációs projekt. Egyéni feladatok közös elemzése, értékelése. **Feladat beadása.** |

Pécs, 2016. február 5.

**Dr. Szabó Éva DLA**egyetemi docens, tantárgyfelelős

**PTE MIK**7624 Pécs, Boszorkány u. 2. III. 331.

06 72 503 650 – 23838  
szaboe@pmmik.pte.hu